पाएं अपने शहर की ताज़ा ख़बरें और फ्री ई-पेपरडाउनलोड करें
राजापाकर थाना के बरांटी ओपी अंतर्गत सिधौली गांव स्थित विश्वकर्मा चौक पर किराना दुकानदार द्वारा उधार नहीं दिए जाने पर उसके साथ की गई मारपीट का मामला प्रकाश में आया है। दुकानदार सुनील सिंह के पुत्र पंकज कुमार ने बताया मंगलवार की शाम 5 बजे डीहवारिणी स्थान और रकटू टोला दयालपुर के कुछ लड़के उसके दुकान पर सामान लेने आए। उधार नहीं देने पर उसके साथ मारपीट की। इसी बीच बरांटी पुलिस को सूचना दी गई। पुलिस पहुंची किंतु मारपीट करने वाले ग्राहक पुलिस गाड़ी देखते हैं फरार हो गए, लेकिन उनकी एक अपाचे बाइक दुकान के पास ही छूट गई।
जिसे पुलिस जब्त कर थाने ले जा रही थी। इसी बीच डिहवारिणी स्थान के पास बाइक के मालिक सहित कुछ अन्य लोगों द्वारा पुलिस को रोक लिया गया एवं अपाचे बाइक छोड़ने की जबरदस्ती करने लगे। इसी बीच पुलिस के साथ नोकझोंक भी हुई। कोई अप्रिय घटना न हो इसे देखते हुए पुलिस ने बाइक छोड़ दी और 9 लोगों को नामजद व 50 अज्ञात लोग के विरूद्ध मामले दर्ज किए गए हैं। इस घटना में बरांटी ओपी थाने में पुलिस के कार्य में बाधा डालने के आरोप में पुलिस द्वारा भी कांड संख्या 123/21 केस दर्ज की गई है। वहीं, दुकानदार पंकज कुमार द्वारा भी विक्की कुमार, लालू कुमार, सुनील कुमार एवं विपिन कुमार समेत 9 लोगों को नामजद करते हुए प्राथमिकी दर्ज कराई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn